《开化八景诗 其八 银渚月出》
明代·黄辉

新月涓涓影尚孤，渐移天际倩谁扶。片轮碾破秋千顷，永夜虚谁玉一壶。

映渚易求丹桂种，沉波难觅水晶图。姮娥似念诗怀润，赠我清光满五湖。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。